Benny Christensen er Brooms bilekspert. I «Spør Benny»-seksjonen på broom.no svarer han på alt som har med bil å gjøre.

Her er et av spørsmålene fra siste nettmøte:

Hei Benny!

Kan du sende et brev til bilprodusentene og be de låse lysbryteren på "Auto", eller koble lys slik at det ikke lyser i dashbordet hvis ikke baklysene lyser? Ganske mange som kjører med to "telys" foran og ingenting av lys bak til langt på natt. Det er rett og slett farlig.

Tror kanskje at de hadde skrudd på lys hvis instrumentene også hadde vært mørke.

Vennlig hilsen Rune

Benny svarer

Hei Rune!

Dette er helt klart en tilbakevendende problemstilling. Jeg vet ikke hvor mange ganger jeg har svart på det – men det er mange...

Kjørelys er jo noe som er spesielt for noen av de nordiske landene. I de fleste andre land blir man sett på som tulling om man bruker lys på dagtid.

Jeg er helt enig med deg – og tror folk hadde vært mer oppmerksomme om ikke instrumentlyset hadde vært på. Men en del biler har ikke lys i instrumentene per i dag heller, når ikke lysene er på. Uten at folk "våkner" av den grunn.

Et brev til bilfabrikantene fra meg ville nok neppe hjelpe.

Bruk Auto-funksjonen – alltid

Det som nok ville hjelpe er om selgere brukte noe mer tid på å forklare "Auto-funksjonen" på lysbryteren som mer eller mindre alle nyere biler er utstyrt med nå.

Mange bileiere er rett og slett ikke klar over denne funksjonen som ordner alt selv, når det blir mørkt, når man kjører ut og inn av tunneller. Systemet er jo både genialt og enkelt. Mer lettvint kan det jo ikke bli!

Mange kjører nok med vanlige kjørelys nærmest av gammel vane eller av uvitenhet / sløvhet. Det gir ofte veldig lite lys foran (kjørelys), ikke noe lys bak – og ofte mørke instrumenter. Uten at de reagerer. Det sees skremmende ofte i trafikken. Hvor vanskelig kan det egentlig være?

Sett lysbryteren på "Auto" når bilen er ny og lysbruken blir riktig herfra og inn i evigheten om man ikke rører den.



Les også: Kjørelys – Plutselig har ikke nybilene baklys lenger

Stort arkiv

Du kan også lese alle svarene på Spør Benny-seksjonen

Velkommen – og lykke til!

Har du innspill eller erfaringer – skriv inn i kommentarfeltet under:

Les også: Test – Her får du ny Tesla – til «halv pris »

Video: Se når vi kjører Chevrolet Camaro